### | | | | --- | --- | | | | | --- | | **Teknik- og Miljøudvalget** 3. marts 2016 Sagsnr. 710-2015-65557 Dok.nr. 710-2016-39977 Sagsbehandler DPLVSO | | 33.                 Projektforslag for etablering af varmepumpe og renovering af affaldsovn på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] ønsker at etablere en varmepumpe i
forbindelse med varmeværkets affaldskedler. Derudover skal der foretages en
større renovering af den ene affaldskedel. [adresse] har derfor
indsendt vedlagte projektforslag med anmodning om kommunens godkendelse.

**VURDERING**

På baggrund af oplysningerne i projektforslaget vurderer
Teknik og Kultur, at projektet som helhed er både samfundsøkonomisk og
miljømæssigt fordelagtigt.

Størstedelen af varmeproduktionen hos [adresse]
sker ved forbrænding af industri- og husholdningsaffald suppleret med
afbrænding af træflis i varmeværkets biomasseanlæg. Derudover anvendes naturgas
til spids- og reservelastproduktion.

Ved at renovere affaldskedlen og etablere en 0,9 MW varmepumpe
vil [adresse] kunne opnå:

· Øget effektivitet af det eksisterende anlæg

· Øget varmeproduktion på den renoverede affaldskedel

· Mindre forbrug af biomasse og naturgas

· Øget salg af overskudsvarme til [adresse] via ny
transmissionsledning.

Renoveringen vil derudover forlænge affaldskedlens levetid
og samtidig sikre en mere stabil drift.

I projektet er der regnet med en
samlet anlægsinvestering på godt 26,1 mio.kr. for [adresse].
[adresse] beregninger viser, at projektet vil bidrage med et positivt
resultat til varmeværkets øvrige drift, vedligehold og administration på knap
1,85 mio. kr. om året.

Gennemførelsen af projektet vil
medføre en samfundsøkonomisk fordel på godt 69 mio. kr., set over 20 år.

Hvis projektet gennemføres, vil den
samlede CO2-udledning fra [adresse] blive reduceret med i
alt 2.730 tons CO2, set over 20 år.

Projektet vil ikke påvirke
varmepriserne og dermed heller ikke brugerøkonomien.

Miljøstyrelsen har vurderet, at
projektet kan indeholdes i [adresse] gældende miljøgodkendelse. Hammel
Fjernvarme er dog selv ansvarlig for at indhente eventuelle øvrige fornødne
tilladelser til brug for realiseringen af projektet.

[adresse] godkendelse af
projektforslaget er betinget af, at projektet er påbegyndt senest 3 år efter
godkendelsen.

**ØKONOMI**

[adresse] har søgt Favrskov Kommune om
kommunegaranti for optagelse af lån i Kommunekredit på 26,1 mio. kr., hvoraf
der skal betales stiftelsesprovision til kommunen. Der er fremsendt særskilt
ansøgning om kommunegaranti til behandling i Byrådet. Det kommunegaranterede
lån er dog ikke en betingelse for, at projektet kan gennemføres.

**INDDRAGELSE**

Projektforslaget har været sendt i høring ved HMN Naturgas,
der har meddelt, at de ikke har bemærkninger til projektforslaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for etablering af absorptionsvarmepumpe og renovering af
affaldskedel” godkendes.

**BESLUTNING**

**Bilag**

|  |  |
| --- | --- |
| Projektforslag for etablering af absorptionsvarmepumpe og renovering af affaldskedel | 710-2016-43134 |